გიორგი აბაშიშვილი: 2014 წელს ეკონომიკის 5 პროცენტიანი ზრდა რეალურია
საქართველოს წინაშე არსებულ უმნიშვნელოვანეს გამოწვევებს შორის ეკონომიკის განვითარება და ზრდა ერთ-ერთი პირველია.
თბილისი — ამის შესახებ მან პრემიერ მინისტრთან შეხვედრისას განაცხადა. ამ დროისთვის საქართველოში ლარის კურსის კლებაზე საუბრობენ. ფინანსთა მინისტრი აცხადებს, რომ ეს გამოწვეული დოლარის კურსის გაზრდით, რაც, მისივე სიტყვებით რომ ვთქვათ, დოლართან მიმართებაში ყველა ვალუტა შემცირებულია. ეკონომიკის ექსპერტი, ილიას უნივერსიტეტის ასოცირებული პროფესორი გიორგი აბაშიშვილი, რომელსაც ამერიკის ხმა დაუკავშირდა, ამბობს, რომ მიმდინარე წელს 5 პროცენტით ეკონომიკის ზრდა სავსებით რეალურია, თუმცა იგი იმასაც აღნიშნავს, რომ განვითარების ისეთ სტადიაზე მყოფი ქვეყნისთვის, როგორიც საქართველოა, ეკონომიკის უფრო მკვეთრი ზრდის ეფექტია საჭირო. რაც შეეხება სოციალურ ფენებს შორის დიფერენციაციის მაჩვენებელს, ეს ისეთივე მაღალი რჩება, როგორც აქამდე იყო. თუმცა მისი შემცირების მიზნით მთელი რიგი სოციალური პროექტებია დაფინანსებული ბიუჯეტიდან. გიორგი აბაშიშვილი ამბობს: საერთაშორისო გამჭვირვალობა საქართველოს მკვლევარი ნათია კუტივაზე ჩვენთან იმ პროექტის თაობაზე საუბრობს, რაც მისმა ორგანიზაციამ მოამზადა და ეკონომიკის სამინისტროს გადაუგზავნა. ეს კონკურენტული გარემოს უზრუნველყოფისთვის აუცილებელი რეგულაციებია, რაც აქამდე ქართულ კანონმდებლობაში არ არსებობდა. ნათია კუტივაძე: ფინანსთა მინისტრმა დღეს ერთი საინტერსო განცხადება გააკეთა. მისი თქმით, 2015 წლის 14-15 მაისს საქართველო ევროპის რეკონსტრუქციისა და განვითარების ბანკის პრეზიდენტს უმასპინძლებს და გაიმართება ევროპის რეკონსტრუქციისა და განვითარების ბანკის ყოველწლიური შეხვედრა, რომელსაც 34 ქვეყნის ფინანსთა მინისტრი დაესწრება. „ასეთი მასშტაბური ღონისძიება არც საქართველოში ყოფილა და არც კავკასიაში, არავინ იცოდა, რომ ჩვენ ამ შეხვედრის მომზადებისთვის 8 თვის მანძილზე ვმუშაობდით“,- განაცხადა ნოდარ ხადურმა და დასძინა, რომ ეს ღონისძიება საქართველოს დიდ შესაძლებლობას მისცემს.